הסינמטקים בארץ מקדישים רטרוספקטיבה לצלם הקולנוע דוד גורפינקל,שזכה בשנת 2015 בפרס ישראל לקולנוע.
גורפינקל הוא מהוותיקים,הבולטים והמשפיעים שבצלמי הקולנוע בישראל.
במשך כשישה עשורים של צילום הוא ליווה את הקולנוע הישראלי מראשית דרכו.
גורפינקל צילם קלאסיקות קולנועיות רבות בהן "השוטר אזולאי","קזבלן","חגיגה בסנוקר"ו"הקיץ של אביה",וזכה בפרסים רבים ובהם ארבעה פרסי אופיר על צילום.
14מסרטיו של גורפינקל יוקרנו בסינמטק תל אביב,חיפה וירושלים.
סרטה של חנה אזולאי הספרי עוסק בהתמודדותה של רחל, צברית בת 13, בשדים האופפים את חיי משפחתה המרוקנית, המסורתית בישראל של שנות ה70-'. זהו הקיץ האחרון אותו תבלה בבית הוריה. ורחל מתבוננת בעולם, שבו כשפים ("שחורים") שימושיים הנעשים מול עיניה, הם פתרון לכל בעיה בחיי היומיום של המשפחה. בלבו של הסיפור מסתתר חטא כבד המעיק על חייה של הגיבורה וחונק אותה.סרט קשה לעיתים ומצחיק פעמים אחרות, מגלה פן לא כל כך מוכר מחייה של קהילת יוצאי מרוקו, פן צבעוני מאוד, עמוס יצרים, שנובע ממעמקיה של תרבות עשירה ועתיקה.
סרט המבוסס על ספרה אוטוביוגרפי של גילה אלמגור, המשך ל"הקיץ של אביה".הסיפור מתרחש בישראל 1950, בכפר נוער ליתומים ששרדו את השואה, ולילדים ישראלים אחרים עם בעיות. ביום הם כמו כל המתבגרים, אבל בלילה חוזרים הזיכרונות המכאיבים של זוועות השואה. כשהחיים נעשים בלתי נסבלים, המתבגרים מוצאים מפלט תחת עץ הדומים היפה, המקום היחיד, שבו הם חשים בטוחים ויכולים למצוא מעט בדידות. מספר סיפורים נרקמים לסיפור רב עוצמה של הקבוצה המאוד מיוחדת הזו של אנשים צעירים.
סיפורו של קיץ אחד בחיי ילדה, בת לניצולת שואה מעורערת בנפשה בשנותיה הראשונות של המדינה. אביה בת ה10- היא ילדה הגדלה במוסד, בעת ביקורה של האם במוסד היא מגלה שלבתה יש כינים בשיער ונזכרת במה שראתה "שם" ולוקחת אותה הביתה. הסרט מלווה את הקיץ אותו הם מבלות ביחד, במהלכו הולך ומתדרדר מצבה הנפשי של האם. עיבודה של גילה אלמגור לספר ולמחזה פרי עטה זיכה את יוצרי הסרט בפרס דב הכסף בפסטיבל ברלין. קלאסיקה ישראלית.
אלי, סטודנט ממושקף למתמטיקה, מתבקש לאכסן בדירתו למשך שלושה ימים את שי, בנה של נועה, אהבת נעוריו. למרות שיש לו היום בת זוג, אהבתו לנועה לא כבתה והפריצה הפתאומית לחייו שלה ושל הילד רק מעצימה את ייסוריו. עודד קוטלר זכה על תפקידו בסרט זה בפרס בפסטיבל קאן. "שלושה ימים וילד" משקף באופן מרתק את הנוף והאווירה המיוחדים של ירושלים בשנות השישים.
הפרק השני בטרילוגיה של אורי זוהר, אחרי "מציצים" ולפני "הצילו את המציל". סיפורו של מאמן כדורסל, בני פורמן, המנסה לשלוט בחייו המתפוררים ולהשתלט על הקרובים אליו – אשתו, פילגשו וכוכב קבוצתו.
רטרוספקטיבה של דוד גורפינקל מ7 עד 31 באוגוסט.